Onbekende aantal hengelaars beboet - Visserye - Republikein
Monday, May 20th, 09:30:46
Onbekende aantal hengelaars beboet
02 January 2019 | Visserye
Erwin Leuschner – In 'n ongewoon vroeë en uitgerekte kabeljou-stormloop in die omgewing van Hentiesbaai moes visinspekteurs al voor Kersfees bont staan.
Een span hengelaars het glo verby 'n padblokkade probeer jaag, maar is deur beamptes voorgekeer.
Chaotiese toestande is uit sekere oorde gerapporteer. Visinspekteurs is oorweldig deur groot getalle hengelaars.
Volgens me. Rosalia Mupetami, hoofvisinspekteur in die ministerie van visserye en mariene hulpbronne is baie boetes gehef. Sy kon teen verlede week nie gedetailleerde statistiek verstrek nie.
"In die 21 jaar wat ek aan die kus hengel, het ek nog nie so-iets gesien nie," het 'n kranige hengelaar van Hentiesbaai gesê. Kabeljou het geloop by Solitude, Jakkalsputz, Myl 68, Myl 72 en gewilde plekke soos Sarah se Gat en Tolla se Gat.
'n Padblokkade is volgens Mupetami noord van Hentiesbaai opgestel. "Ons het talle hengelaars gevang wat die daaglikse beperking oorskry het en te veel groot visse gehad het," het sy gesê. Een hengelaar mag net twee kabeljoue van langer as 70 sentimeter in sy besit hê.
Dikwels word alternatiewe roetes gebruik of strandlangs gery om inspekteurs te pykpan. 'n Groep hengelaars wat by die padblokkade teen 'n stink spoed weggejaag het, is volgens Mupetami kort daarna vasgetrek. Die voertuig was vol groot visse.
'Millenniërs werk anders'
Augetto Graig - Werkloosheid onder die jeug is 'n nasionale krisis wat op alle vlakke, nie net deur die regering nie, dringend aangespreek moet word....